Piața Independenței este relativ recentă, apărând ca rezultat al resistematizării orașului. Astfel, după cutremurul din 1977, strada Gheorghe Dimitrov (fostă I.C. Brătianu, fostă Ulița Târgului de Sus, fostă Ulița Podu' Hangioaiei) a fost lărgită și regularizată, fiind creată artera principală denumită în 1980 „Bulevardul Independenței”. Pe locul "Medeanului" "de la „Sfântul Spiridon”" – piață înființată încă din secolul al XIX-lea în partea vestică a Mănăstirii „Sfântul Spiridon” – a fost amplasat parcul Independenței. Piața alimentară a fost mutată pe strada Vasile Conta, în spatele casei Alexandru D. Xenopol. Ulterior a fost construit blocul ce adăpostește piața agroalimentară „Independenței”, în direcția Pieței Eminescu (nord-vest).